b'\n_START_ARTICLE_\nKereta api berkelajuan tinggi di China\n_START_SECTION_\nLaluan rel dipertingkatkan\n_START_PARAGRAPH_\nSejak 18 April 2007, 6,003 km trek dipertingkatkan untuk mencapai 200 km/j. Antaranya, 848 km berjaya mencapai 250 km/j. Antaranya termasuk Lalaun Rel Penumpang Qinhuangdao-Shenyang (Qinshen), dan bahagian Qingdao-Jinan (Jiaoji), Shanghai-Kunming (Hukun) di antara Hangzhou dan Zhuzhou, Lalaun Rel Guangzhou-Shenzhen (Guangshen), Beijing\xe2\x80\x93Shanghai (Jinghu), Beijing-Harbin (Jingha), Beijing-Guangzhou (Jingguang), Longhai di anatara Zhengzhou ke Xuzhou. Kerja peningkatan diteruskan pada laluan lain seperti Lalaun Rel Wuhan-Danyang (Handan), Hunan-Guizhou (Xianggui), and Nanjing-Nantong (Ningqi)._NEWLINE_Sebanyak 295 stesen telah dibina atau diubah suai untuk memuatkan tren berkelajuan tinggi.\n_START_SECTION_\nGrid kereta api berkelajuan tinggi nasional (4+4)\n_START_PARAGRAPH_\nProjek kereta api berkelajuan tinggi China tertumpu kepada laluan rel grid nasional baru yang mengatasi rangkaian laluan rel yang sedia ada. Grid tersebut dibentuk oleh lapan koridor rel berkelajuan tinggi, empat dari utara ke selatan dan empat dari timur ke barat, dan jumlahnya 12,000 km. Kebanyakan lalaun baru ini mengikut laluan utama sedia ada dan direka untuk mengangkat penumpang sahaja. Beberapa bahagian grid nasional, terutamanya koridor tepi pantai tenggara, dibina untuk menghubungkan bandar-bandar yang tiada sambungan kereta api sebelumnya. Tren berkelajuan tinggi yang mengangkut penumpang sahaja mencecah 300 - 350 km/j, manakala laluan campuran yang mengangkut penumpang dan barangan boleh mencapai 200-250 km/j. Projek gergasi ini dirancang untuk diselesaikan pada tahun 2020, tetapi dorongan kerajaan telah mempercepat pembinaan banyak laluan._NEWLINE_Laluan yang sudah beroperasi sepenuhnya akan dihijaukan._NEWLINE_Empat laluan koridor HSR Utara-Selatan_NEWLINE_Laluan Rel Berkelajuan Tinggi Beijing-Harbin- 350 km/j - 1,700 km_NEWLINE_Laluan Rel Berkelajuan Tinggi Beijing-Shanghai- 350 km/j - 1,443 km_NEWLINE_Laluan Rel Berkelajuan Tinggi Beijing-Guangzhou-Shenzhen-Hong Kong - 200-350 km/j - 2,229 km_NEWLINE_Laluan Rel Berkelajuan Tinggi Hangzhou-Fuzhou-Shenzhen- 250-350 km/j - 1,495 km_NEWLINE_Empat laluan koridor HSR Timur-Barat_NEWLINE_Laluan Rel Berkelajuan Tinggi Qingdao-Taiyuan- 250 km/j - 873 km_NEWLINE_Laluan Rel Berkelajuan Tinggi Xuzhou-Lanzhou- 350 km/j - 1,363 km_NEWLINE_Laluan Rel Berkelajuan Tinggi Shanghai-Wuhan-Chengdu - 250\xe2\x80\x93350 km/j - 2,078 km_NEWLINE_Laluan Rel Berkelajuan Tinggi Shanghai-Kunming- 350 km/j - 2,066 km'